Pemercik bomba

Pemercik bomba adalah komponen utama sistem pemercik yang melepaskan air apabila kesan-kesan hasil suatu kebakaran itu dikesan, misalnya apabila suhu persekitaran melebihi takat yang telah ditetapkan. Pemercik sebegini banyak digunakan di seluruh dunia, dengan lebih dari 40 juta kepala pemercik dipasang dalam bangunan-bangunan setiap tahun. Sebanyak lebih daripada 99% kebakaran dalam bangunan yang dilindungi oleh sistem pemercik yang direka bentuk dan diselenggarakan dengan baik dapat dikawal dengan sendirinya melalui sistem ini.

Pengendalian 

Setiap kepala pemercik ditutup oleh sama ada sejenis bebuli kaca sensitif kaca (lihat di bawah) atau sambungan logam dwibahagian yang dihubungkan bersama dengan aloi boleh lakur seperti logam Wood (Wood's metal) dan pancalogam lain dengan sama komposisi. Bebuli kaca atau sambungan logam ini menekan kepada penutup paip topi yang bertindak menghalang air mengalir sehingga suhu ambien di sekitar pemercik mencapai takat suhu pengaktifan yang tertentu. Memandangkan setiap pemercik diaktifkan secara bebas apabila mencapai suhu yang telah ditetapkan, bilangan unit pemercik yang beroperasi adalah terhad kepada unit yang berdekatan dengan api, memaksimumkan tekanan air sedia ada pada seluruh titik asal api.

Bebuli ini pecah berikutan pengembangan terma cecair di dalamnya, di mana masa yang diperlukan untuk pemecahan tersebut berlaku bergantung kepada suhu yang ditentukan - bebuli ini hanya akan pecah jika suhu persekitaran melebihi takat tersebut. Masa tindak balas dinyatakan sebagai indeks masa tindak balas (response time index, RTI), yang biasanya bernilai antara 35 dan 250 m ½ s ½ , di mana nilai yang rendah menunjukkan tindak balas yang cepat. Mengikut piawai prosedur pengujian (udara suhu 135 °C udara pada halaju 2.5 m/s), bebuli pemercik 68 °C akan pecah dalam masa 7 hingga 33 saat, bergantung kepada RTI. RTI juga boleh dinyatakan dalam unit imperial , di mana 1 kaki ½ s ½  ialah bersamaan dengan 0.55 m ½ s ½ . Kepekaan pemercik boleh terjejas jika unsur habanya telah dicat.

Berdasarkan Jadual 6.2.5.1 Persatuan Perlindungan Kebakaran Kebangsaan Amerika Syarikat 13 Edisi tahun 2007 yang menunjukkan suhu siling maksimum, suhu pengendalian nominal pemercik, warna bebuli atau sambungan dan pengelasan suhu.

Rujukan

Pautan luar 
 A Historical Perspective on the Evolution of Storage Sprinkler Design